頭9年服務周到 印傭展真面目偷錢兼借貴利 港媽崩潰︰以為清泉
本港不少家庭聘請外傭,良好「工人姐姐」是可遇不可求!有港媽在網上發文指,早年聘請一位印傭,由工作至斷約足足11年零4個月,「頭9年好到不得了,直情覺得自己中咗六合彩」,但過去2年多發現印傭不但偷錢,而且利用港媽住址等資料借錢,最終斷約了事,港媽目前仍然受到大耳窿電話騷擾,慨嘆「估唔到佢都會變成咁,以為佢係清泉」。網民紛紛留言安慰,「臨走見真章,(可能)吸錢返印尼買屋做生意」、「頭9年無嘢煩已經好好,大耳窿電話騷擾咪同佢講已經斷約,畀返入境處張文件佢睇,好小事啫」。
樓主在facebook群組「
」表示,當年聘請一位印傭,工作11年零4個月,該名40多歲印傭最初9年服務周到,令到樓主有中了六合彩的錯覺,樓主亦用行動感謝,「出足糧,封成千蚊利市,包埋衛生巾同底衫褲」。但最後2年多,樓主發現印傭偷錢,「連我個女零用錢都偷」,甚至擅用樓主住址等資料,向財務公司借錢,最終斷約收場,慨嘆「以為佢(印傭)係清泉……我(樓主)錯了」,目前更被大耳窿不斷致電騷擾。
網民紛紛留言「9年真係算係咁,好多同你扮9日」、「𠵱家啲大耳窿都好好聲氣,話斷咗約就自動去佢鄉下追」、「明白樓主,唔係錢問題,係傷到個心」、「學好3年,學壞3日」。
(facebook群組「外傭僱主必看新聞訊息」)